ସରୋଜିନୀ ଷଡ଼ଙ୍ଗୀ  (ଜନ୍ମ : ୧୯୫୧) କଟକରେ ରହୁଥିବା ଜଣେ ସ୍ତ୍ରୀ ରୋଗ ଓ ପ୍ରସବ ତତ୍ତ୍ୱ ବିଶେଷଜ୍ଞ ଡାକ୍ତର ତଥା ଓଡ଼ିଆ କବି  । କବିତା ବ୍ୟତୀତ ତାଙ୍କ ଲିଖିତ ପ୍ରବନ୍ଧ ବହୁବାର ଓଡ଼ିଆ ସମ୍ବାଦପତ୍ରରେ ପ୍ରକାଶିତ ହୋଇଛି । ସରୋଜିନୀ, ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟ କଟକରୁ ଏମ.ବି.ବି.ଏସ ଏବଂ ପି.ଜି.ଆଇ ଚଣ୍ଡୀଗଡ଼ରୁ ସ୍ନାତକୋତ୍ତର ପାଠ ପଢ଼ିଛନ୍ତି । ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ତାଙ୍କର ପ୍ରଥମ ଚାକିରି ହୋଇଥିଲା । କଲେଜରେ ପଢ଼ିବା ସମୟରୁ ତାଙ୍କର କବିତା ବିଭିନ୍ନ ପତ୍ର ପତ୍ରିକାରେ ପ୍ରକାଶିତ ହୋଇଆସୁଥିଲା । ସେହି ସବୁ କବିତାକୁ ନେଇ ସରୋଜିନୀ ନିଜର ପ୍ରଥମ କବିତା ସଂକଳନ ସୂର୍ଯ୍ୟସ୍ନାନ ପ୍ରକାଶ କରିଥିଲେ ।